สวัสดีค่ะ คือหนูมีติ่งตรงรูทวาร อยากไปหาให้ตรวจว่ามันคืออะไรจะได้รักษาถูกอยากให้มันไม่มีอ่ะค่ะ คือตอนมีเพศสัมพันธ์คืออายอ่ะค่ะ คือตอนไปจะไปยื่นบัตรเขาจะถามว่ามาทำอะไร คือหนูจะบอกว่ามาทำอะไรค่ะ
สวัสดีค่ะ การมีติ่งที่รูทวารหนัก อาจเป็น1.ริดสีดวงทวารชนิดภายนอก จะเห็นเป็นติ่งเนื้อยื่นออกมากจากรูทวารหนักเมื่อมีอาการท้องผูกหรือท้องเสียเกิดขึ้น มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ แสบ หรือปวด หากเกิดการเสียดสีหรือนั่งทับ หากเกิดลิ่มเลือดขึ้นในหลอดเลือดที่โป่งพอง จะทำให้ปวดและเจ็บมากได้2. แผลปริขอบทวารหนัก ซึ่งหากเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย3.หูดหงอนไก่จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่งอาจมีอาการคันร่วมด้วยแต่มักไม่มีอาการเจ็บ หรือแสบ เป็นโรคติดต่อจากการมีเพศสัมพันธ์4. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ5.ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น เนื้องอกของลำไส้ตรง หรือเนื้องอกทวารหนัก ที่ยื่นออกมาจนพ้นรูทวารหนักหากต้องการไปพบแพทย์ตรวจ ควรไปพบแพทย์ทางด้านศัลยกรรมทั่วไป โดยบอกอาการว่ามาตรวจด้วยเรื่องมีติ่งที่ทวารหนักค่ะ